Ab 1939 is an der Trassn dann aa tatsächle baut worn. Znachst ham Erdoabatn zwischn Nürnbeag und Kastl im Bereich vom Oibaafstieg bei Entnbeag und Poppbeag aaf ana ca. 30 km langa Streck stottgfundn. Spada is aa zwischn Rengschbuag und Wörth sowia neadle vo Degndoaf baut worn. Mit dem Bau vo da Doanabruckn bei Sinzing is emfois ogfangt worn. Zweng dem Zwoatn Wödkriag ham aa do ibaoi de Bauoabatn eigstöt wern miassn. Zua Realisierung vo da Streck is es in de 1960a und 1970a Joah aaf greaßtnteils vaändata Trassnfiahrung kemma. A 12,5 Kilometa langa Teil vo der domois ois Streck 86 begonnana Trass is ois A 6 vo Nürnbeag noch Waidhaus vawirklicht worn. Dobei hot es se um den Obschnitt ob Heah Eismannsbeag bis Poppbeag ghandlt. Währand de A 6 do weita noch Ostn valaaft war de Streck 86 do noch da Bruckn noch Südn obgschwenkt.